Saimons Kuznecs
Saimons Smits Kuznecs (angļu: Simon Smith Kuznets, dzimis 1901. gada 30. aprīlī, miris 1985. gada 8. jūlijā) bija Krievijā (mūsdienu Baltkrievijā) dzimis ebreju izcelsmes ASV ekonomists. 1971. gada Nobela prēmijas ekonomikā laureāts. Dzimis Pinskā ebreju ģimenē. Skolā mācījās Harkivā. 1922. gadā emigrēja uz ASV, kur 1926. gadā ieguva doktora grādu Kolumbijas Universitātē. Strādājis Pensilvānijas (1930. — 1954.), Džonsa Hopkinsa (1954. - 1960.) un Hārvarda Universitātē (1960 — 1971). Miris 1985. gadā. Deva ieguldījumu ekonometrikas attīstībā un ietekmēja keinsisma attīstību, sevišķi ar savu 1941. gadā izdoto darbu National Income and Its Composition, 1919—1938. Piedalījās ASV nacionālā kopprodukta mērīšanas standartu izstrādē.